Legal Document

Category: 1431

Text:
6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.6884 της 10/10 Οκτ. 1946 Περί τροποποιήσεως των υπ’ αριθ. Τ.1866/11.3. 1946 και Μ.4694/14.6.46 αποφάσεων περί συνθέσεως των υπό των άρθρ. 11 και 12 του Α.Ν. 1032/46 συσταθεισών Επιτροπών κλπ. Έχοντες υπ’ όψει τα άρθρ. 11 και 12 του Α.Ν. 1032 της 28.2.1946 «περί ατελούς εισαγωγής των προς βοήθειαν αποστελλομένων ειδών εκ της αλλοδαπής και ρυθμίσεως τελωνειακών τινών ζητημάτων» (ΦΕΚ 79/2.3.1946) τροποποιούμεν τας υπ’αριθ. Τ.1866/11.3.46 και Μ.4694/14.6.46 ημετέρας αποφάσεις «περί συνθέσεως των υπό των άρθρ. 11 και 12 του Α.Ν. 1032/46 συσταθεισών Επιτροπών κλπ.», αποφασίζομεν: Άρθρον 9. 1.Τα εκτελούμενα υπό της Επιτροπής έργα παραλαμβάνονται κατά τας ισχυούσας περί παραλαβής δημοσίων έργων διατάξεις. 2.Η παραλαβή των προμηθευομένων ειδών, υλικών κλπ. ενεργείται υπό της Επιτροπής, ή προκειμένου περί της Επιτροπής Αθηνών – Πειραιώς, υπό δύο μελών αυτής οριζομένων παρ’ αυτής. 3.Περί της παραλαβής των έργων και των προμηθειών, συντάσσεται πρωτόκολλον. 4.Κατά τα λοιπά εφαρμόζονται αι διατάξεις περί εκτελέσεως δημοσίων έργων, εφ’ όσον δεν αντίκεινται εις τας διατάξεις της παρούσης. Άρθρον 10. 1.Η πληρωμή των ενεργηθεισών προμηθειών ή εκτελεσθέντων έργων, ενεργείται επί τη βάσει εκκαθαρίσεως της δαπάνης, ενεργουμένης υπό της Επιτροπής, εκ των τεθέντων εις την διάθεσιν του Προέδρου αυτής χρηματικών ποσών. Δια πάσαν πληρωμήν ο δικαιούχος οφείλει να παραδώση εξοφλητικήν απόδειξιν συντεταγμένην κατά τον Νόμον περί τελών χαρτοσήμου, εις ην θα επισυνάπτωνται και τ’ αποδεικτικά πληρωμής των νομίμων κρατήσεων. 2.Αι αποδείξεις πληρωμής ως και πάντα τα συναφή δια την εκτέλεσιν του έργου ή της προμηθείας δικαιολογητικά, αποφάσεις της Επιτροπής, προϋπολογισμοί της δαπάνης, πρωτόκολλον παραλαβής κλπ. τηρούνται υπό του Προέδρου της Επιτροπής ως στοιχεία του αποδοθησομένου λογαριασμού κατά το επόμενον άρθρον. - 197 30.Α.ο.6 Τελωνειακά Κτίρια Άρθρ.11.-Εντός του μηνός Απριλίου εκάστου έτους ο υπόλογος Πρόεδρος της Επιτροπής οφείλει να λογοδοτήση επί των διαχειρισθέντων υπ’ αυτού κατά το λήξαν οικονομικόν έτος ποσών των τεθέντων εις την διάθεσιν αυτού, δια του εντός του ιδίου έτους εκδοθέντος εντάλματος προπληρωμής. Προς τούτο υποβάλλει εις την Διεύθυνσιν Εντελλομένων Εξόδων του Υπουργείου Οικονομικών κατάστασιν εις διπλούν υπογεγραμμένην υπό της Επιτροπής και εμφαίνουσαν κατ’ είδος τας εκτελεσθείσας εργασίας ή προμηθείας το δαπανηθέν ποσόν ως και τον εργολάβον ή προμηθευτήν εις ον επληρώθησαν τα δαπανηθέντα ποσά. Μετά των καταστάσεων υποβάλλονται και πάντα τα δικαιολογητικά εκάστης πληρωμής. Τα τυχόν πλεονάσματα εκ των τεθέντων εις την διάθεσιν της Επιτροπής ποσά επιστρέφονται εις το Δημόσιον Ταμείον υπό το Κεφάλαιον και άρθρον του Προϋπολογισμού «Επιστροφαί χρημάτων» επί τη εκδόσει γραμματίου παραλαβής υποβαλλομένου και τούτου μετά των δικαιολογητικών. Άρθρ.12.-Ο Πρόεδρος της Επιτροπής υποχρεούται να τηρή ημερολόγιον της διαχειρίσεως των εις την διάθεσιν αυτού τιθεμένων ποσών, ίνα εις πάσαν στιγμήν και εν ενδεχομένη επιθεωρήσει εξακριβούται το εις την διάθεσιν αυτού υπόλοιπον. Άρθρον 1. Η σύνθεσις των κατά το άρθρον 11 του Α.Ν. 1032/46 συσταθεισών Επιτροπών, ορίζεται ως εξής: 1.Δια την Διεύθυνσιν των Τελωνείων Πειραιώς και το Τελωνείον Αθηνών εκ: α)Του Προϊσταμένου του Γραφείου Νομομηχανικού Αττικής, ως Προέδρου, β)Του Διευθυντού των Τελωνείων Πειραιώς, ως Αντιπροέδρου. Σελ. 128 γ)Του παρά τω Γραφείω Νομομηχανικού Αττικής προϊσταμένου εκτελέσεως έργων Υπουργείου Οικονομικών, δ)Εξ ενός Μηχανικού Δημοσίων Έργων, οριζομένου υπό του Νομομηχανικού και ε)Του αρμοδίου Τμηματάρχου του Υπουργείου Οικονομικών δια την προμήθειαν επίπλων των Δημοσίων Υπηρεσιών και την ανέγερσιν Δημ. Κτιρίων αρμοδιότητος Υπουργείου Οικονομικών. 2.Δια την Διεύθυνσιν Τελωνείων Θεσσαλονίκης: α)Του Νομομηχανικού Θεσσαλονίκης, ως Προέδρου, β)Του Διευθυντού των Τελωνείων Θεσσαλονίκης, ως Αντιπροέδρου, γ)Ενός μηχανικού του Δημοσίου οριζομένου υπό του Νομομηχανικού Θεσσαλονίκης. 3.Δια τας Διευθύνσεις Τελωνείων Πατρών Βόλου και τα λοιπά Τελωνεία α΄ τάξεως: α)Του αρμοδίου Νομομηχανικού, ως Προέδρου. β)Του Διευθυντού ή του Διευθύνοντος το οικείον Τελωνείον, ως Αντιπροέδρου. γ)Εξ ενός των εν τη έδρα του Τελωνείου Μηχανικών του Δημοσίου οριζομένου υπό του οικείου Νομομηχανικού. Άρθρον 2. 1.Των Επιτροπών προεδρεύει ο οικείος Νομομηχανικός, αναπληρούμενος εν τη προεδρεία υπό του Αντιπροέδρου. Άπαντες του ανωτέρω άρθρου αναπληρούνται υπό των νομίμων αυτού αναπληρωτών. 2.Χρέη γραμματέως της Επιτροπής εκτελεί είς των υπαλλήλων του γραφείου του Νομομηχανικού οριζόμενος υπό του Προέδρου ή του Τελωνείου τιθέμενος εις την διάθεσιν της Επιτροπής υπό του Προϊσταμένου του Τελωνείου. 3.Η Επιτροπή ευρίσκεται εν απαρτία παρόντων τεσσάρων εκ των μελών της, προκειμένου περί της Επιτροπής Πειραιώς – Αθηνών, όλων δε των μελών προκειμένου περί των λοιπών Επιτροπών και αποφαίνεται κατά πλειοψηφίαν. Εν ισοψηφία επικρατεί η ψήφος του Προέδρου. 4.Των συζητήσεων και αποφάσεων της Επιτροπής τηρούνται πρακτικά, καταχωρούμενα εις επί τούτω επίσημον βιβλίον, τηρούμενον υπό του γραμματέως, ηριθμημένον και θεωρημένον μετά μνείας του αριθμού των σελίδων επί της τελευταίας τούτων υπό του Προέδρου. 5.Η Επιτροπή αλληλογραφεί δια του Προέδρου αυτής και έχει σφραγίδα στρογγύλην φέρουσαν εν τω μέσω το εθνόσημον και κυκλοτερώς άνωθεν μεν «ΒΑΣΙΛΕΙΟΝ ΤΗΣ ΕΛΛΑΔΟΣ», κάτωθεν δε «Επιτροπή Ανεγέρσεως Τελωνειακών Κτιρίων» μετά μνείας της έδρας. 6.Εις τα μέλη της Επιτροπής και τον Γραμματέα συνεδριάζοντας κατά μη εργασίμους ώρας ή και ημέρας παρέχεται αποζημίωσις κατά συνεδρίασιν ίση προς το 1/30 των μηνιαίων αποδοχών των. Δεν παρέχεται αποζημίωσις δια πλείονας των (12) συνεδριάσεων μηνιαίως. Εις τον Γενικόν Επιθεωρητήν ή τον Επιθεωρητήν Δημοσίων Έργων, τυχόν απασχολούμενον με τον έλεγχον των υπό της Επιτροπής γενικώς εκτελουμένων εργασιών, παρέχεται αποζημίωσις ειδικώς δια τας ημέρας απασχολήσεώς του κατά τα ανωτέρω οριζόμενα. - 195 30.Α.ο.5-6 Τελωνειακά Κτίρια 7.Εις τον μηχανικόν, μέλος των Επιτροπών και συντρεχούσης περιπτώσεως εις τα μέλη των Επιτροπών Πειραιώς και Θεσσαλονίκης, παρέχοντα έξοδα κινήσεως εντός έδρας δια την παρακολούθησιν των συντελουμένων έργων ή προμηθειών και δι’ ο διάστημα εκτελούνται τοιαύτα έργα ή προμήθειαι, κατόπιν αποφάσεως της Επιτροπής οριζούσης την διάρκειαν και το ημερήσιον ποσόν αυτών. Τα μέλη της Επιτροπής οσάκις αποφάσει αυτής εξέρχονται της έδρας της δι’ υπηρεσίαν δικαιούνται ημερησίας αποζημιώσεως και οδοιπορικών εξόδων κατά τας εκάστοτε ισχυούσας διατάξεις. Ειδικώς προκειμένου περί της Επιτροπής Διευθύνσεως Τελωνείων Πειραιώς – Αθηνών η πόλις και ο λιμήν του Πειραιώς μετά των βοηθητικών αυτών λιμένων θεωρούνται ως ευρισκόμενοι εντός της έδρας της Επιτροπής ταύτης. 8.Αι δαπάναι των προηγουμένων παραγράφων 6 και 7 εκκαθαρίζονται υπό του Προέδρου της Επιτροπής και καταβάλλονται εις τους δικαιούχους εκ των εις την διάθεσιν της Επιτροπής τιθεμένων ποσών. Άρθρον 3. Η Επιτροπή στεγάζεται εντός του Γραφείου του οικείου Νομομηχανικού ή του εν τη έδρα του Τελωνείου Μηχανικού. Δι’ αποφάσεών της η Επιτροπή αποφασίζει την προμήθειαν των απολύτως αναγκαίων αυτή επίπλων ως και γραφικής ύλης και λοιπών χρειωδών, ως και την ενέργειαν δαπανών λειτουργίας των γραφείων της δημοσιεύσεως διακηρύξεως κλπ. Η εκκαθάρισις και πληρωμή των εξόδων τούτων ενεργείται ως εν τη παραγράφω 8 του άρθρου 2 ορίζεται. Άρθρον 4. 1.Η Επιτροπή συνέρχεται και αποφασίζει επί οιουδήποτε θέματος της αρμοδιότητος αυτής εις τακτάς της εβδομάδος ημέρας, κατόπιν αποφάσεων εκάστοτε αυτής και εκτάκτως κατόπιν προσκλήσεως του Προέδρου ή τη αιτήσει οιουδήποτε μέλους. 2.Δια την εκτέλεσιν οιασδήποτε εργασίας, κρινομένης αναγκαίας δια την ανέγερσιν, επισκευήν, μεταρρύθμισιν και συντήρησιν των τελωνειακών καταστημάτων, αποθηκών και λοιπών εγκαταστάσεων της έδρας της Διευθύνσεως Τελωνείων ή Τελωνείου, ως και των Τελωνειακών Αρχών της περιφερείας τούτων, δια την προμήθειαν επίπλων και υλικών, επισκευήν, συντήρησιν των επίπλων, οργάνων και παντός υλικού χρησίμου δια την λειτουργίαν των γραφείων, ελεγκτηρίων, φυλακείων και αποθηκών, απαιτείται ιδιαιτέρα απόφασις της Επιτροπής, δι’ ης ορίζεται άμα και το ανώτατον όριον της δαπάνης, εντός πάντοτε του εκάστοτε τιθεμένου εις την διάθεσιν της Επιτροπής χρηματικού ποσού. 3.Η Επιτροπή δι’ αποφάσεων αυτής ορίζει εκάστοτε, αναλόγως της εκτάσεως των προς μελέτην ή εκτέλεσιν έργων, την Οργανικήν δύναμιν του προσωπικού του Γραφείου αυτής, όπερ δέον να προέρχηται εξ αποσπάσεως τεχνικών ή διοικητικών υπαλλήλων των Υπουργείων Δημοσίων Έργων και Οικονομικών. Κατ’ εξαίρεσιν της ανωτέρω διατάξεως και εφ’ όσον τα αρμόδια Υπουργεία ευρίσκονται εις αδυναμίαν όπως ενισχύσουν το ως άνω Γραφείον, η Επιτροπή δύναται δι’ αποφάσεώς της μετ’ έγκρισιν των Υπουργών Οικονομικών και Δημ. Έργων να προσλαμβάνη μηχανικόν ως και ένα ή πλείονας υπομηχανικούς δια την μελέτην των έργων, την κατάρτισιν των σχεδίων και προϋπολογισμών, ως και την  παρακολούθησιν και επίβλεψιν της εκτελέσεως αυτών, τιθεμένων εις την διάθεσιν του Νομομηχανικού και τελούντων υπό τας διαταγάς, την εποπτείαν, καθοδήγησιν και έλεγχον αυτού. Ούτοι υπόκεινται εις τας αυτάς με τους δημοσίους τεχνικούς υπαλλήλους πειθαρχικάς ποινάς και υπέχουσι τας αυτάς με τούτους ευθύνας. Δια της ιδίας αποφάσεως της Επιτροπής καθορίζεται και η αμοιβή του μηχανικού ως και των Υπομηχανικών, ως και η διάρκεια της προσλήψεως αναλόγως της εκτάσεως των έργων. Άρθρον 5. 1.Άμα τη συγκροτήσει της Επιτροπής αύτη καταρτίζει το πρόγραμμα των εντός του πρώτου οικονομικού έτους της λειτουργίας της εκτελεσθησομένων έργων και προμηθειών επείγοντος χαρακτήρος και απαραιτήτων δια την αντιμετώπισιν των αμέσως και εντός του έτους τούτου προβλεπομένων αναγκών της τελωνειακής υπηρεσίας και καταρτίζει πρόχειρον προϋπολογισμόν της απαιτηθησομένης δαπάνης. Δια τα επόμενα οικονομικά έτη αι Επιτροπαί κατά Ιανουάριον μήνα καταρτίζουν ως ανωτέρω το πρόγραμμα των εντός του προσεχούς οικον. έτους εκτελεσθησομένων έργων και προμηθειών μετά προχείρου προϋπολογισμού της απαιτηθησομένης δαπάνης. Αντίγραφα των πρακτικών των επί του προκειμένου αποφάσεων της Επιτροπής, μετά του προχείρου προϋπολογισμού της απαιτουμένης δαπάνης, υποβάλλονται υπό του Προέδρου της Επιτροπής εις το Υπουργείον Οικονομικών προς έκδοσιν του οικείου εντάλματος προπληρωμής. 2.Τα εντάλματα προπληρωμής εκδίδονται επ’ ονόματι του Προέδρου της Επιτροπής. Τα τιθέμενα εκάστοτε εις την διάθεσιν της Επιτροπής χρηματικά ποσά κατατίθενται επ’ ονόματι αυτής εις το εν τη έδρα της κατάστημα, υποκατάστημα ή πρακτορείον της Τραπέζης της Ελλάδος. Αι πληρωμαί της Επιτροπής ενεργούνται δι’ επιταγών εκδιδομένων υπό του Προέδρου επ’ ονόματι των δικαιούχων, και επί του παρά τη Τραπέζη της Ελλάδος λογαριασμού της Επιτροπής. 3.Η Επιτροπή δικαιούται να κρατή εις την διάθεσίν της εις μετρητά ποσόν μέχρις ενός εκατομμυρίου δραχμών δια την κάλυψιν μικροδαπανών λειτουργίας της, επειγουσών μικροπρομηθειών και οδοιπορικών. Άρθρον 6. Δι’ ητιολογημένων αποφάσεων της Επιτροπής καθορίζονται οι όροι της εκτελέσεως πάσης προμηθείας ή έργου δι’ εργολάβου ή προμηθευτού, κατόπιν προχείρου συναγωνισμού και εν αποτυχία δ’ αυτεπιστασίας, προκειμένου περί έργου και δι’ απ’ ευθείας προμηθείας υπό της υπηρεσίας, προκειμένου περί προμηθείας υλικού, κατά παρέκκλισιν των διατάξεων του Νόμου Σ.Ι.Β. περί Δημοσίου Λογιστικού, και των περί εκτελέσεως Δημοσίων έργων, αγορανομικών, περί προμηθειών του  Δημοσίου, και περί καθορισμού ανωτάτου Σελ. 129 - 196 Τελωνειακά Κτίρια 30.Α.ο.6 ορίου ημερομισθίων διατάξεων ως και των συναφών εγκυκλίων διαταγών αναλόγως του επείγοντος και της φύσεως των έργων. Επίσης υπό της Επιτροπής γενήσονται τη εισηγήσει του Νομομηχανικού, εις ον ανατίθεται η εκτέλεσις των εργασιών, αι κατά την εκτέλεσιν αυτών απαιτούμεναι εγκρίσεις, πλην των τυχόν πρωτοκόλλων αναθεωρήσεως τιμών, των οποίων η έγκρισις ανατίθεται εις τον Επιθεωρητήν των Δημοσίων Έργων της περιφερείας. Ο πρόχειρος συναγωνισμός ενεργείται ενώπιον της Επιτροπής ή τριών εκ των μελών της προκειμένου περί της Επιτροπής Αθηνών Πειραιώς οριζομένων δι’ αποφάσεως αυτής, τα πρακτικά δε του ενεργουμένου προχείρου συναγωνισμού υπόκεινται εις την τελικήν έγκρισιν της Επιτροπής αποφαινομένης δι’ ιδίας αποφάσεως. 2.Η εκτέλεσις έργου ή προμηθείας, δι’ ην ωρίσθη υπό της Επιτροπής ότι η απαιτηθησομένη δαπάνη υπερβαίνει τας 1.500.000 δραχμών, ενεργείται πάντοτε υπό του αρμοδίου Νομομηχανικού, κατόπιν προϋπολογισμού της δαπάνης η κατάρτισις του οποίου ανατίθεται εις τον Νομομηχανικόν ή τον παρ’ αυτώ προσληφθησόμενον μηχανικόν, κατά τας υποδείξεις του Νομομηχανικού. Η Επιτροπή δι’ ιδίας αυτής αποφάσεως εγκρίνει τον προϋπολογισμόν και αποφασίζει συγχρόνως περί της εκτελέσεως του έργου δια προχείρου συναγωνισμού ή δι’ αυτεπιστασίας κλπ. τηρουμένων των προηγουμένων διατάξεων του άρθρου τούτου. Προκειμένου περί ανεγέρσεως νέων Τελωνειακών κτιρίων ή ολοκληρωτικής ανακατασκευής κατεστραμμένων τοιούτων, απαιτείται πλήρης μελέτη μετά λεπτομερούς δικαιολογητικής εκθέσεως υποκειμένη εις την έγκρισιν του Συμβουλίου των Δημοσίων Έργων. Δύνανται να εκτελώνται προμήθειαι, ως και έργα αξίας κατωτέρας των 1.500.000 δραχμών, κατόπιν αποφάσεως της Επιτροπής επί τη βάσει προϋπολογισμού καταρτιζομένου και εγκρινομένου κατά το προηγούμενον εδάφιον και δι’ αυτεπιστασίας ή δι’ απ’ ευθείας υπό της υπηρεσίας προμηθείας. Άρθρον 7. 1.Προκειμένου περί προμηθείας ειδών ή υλικών μη ανευρισκομένων ή μη ανευρισκομένων υπό συμφέροντας όρους εις την αγοράν της έδρας μιας Επιτροπής, δύναται αύτη, κατόπιν αποφάσεώς της να απευθύνεται εις άλλην Επιτροπήν δια την προμήθειάν των, θέτουσα εις την διάθεσίν της το αναγκαιούν χρηματικόν ποσόν κατ’ ανάλογον εφαρμογήν των εν άρθρω 6 οριζομένων. 2.Επί σκοπώ επιτεύξεως ομοιομορφίας των προμηθευομένων ειδών ευρείας χρήσεως εν ταις Τελωνειακαίς υπηρεσίαις και καλυτέρων όρων, δύναται ο Υπουργός των Οικονομικών να αναθέτη δια διαταΣελ. 130 γής του εις μίαν Επιτροπήν την προμήθειαν τοιούτων ειδών προοριζομένων και δια Τελωνειακάς Αρχάς υπαγομένας εις την αρμοδιότητα άλλων Επιτροπών. Εις την περίπτωσιν ταύτην, η εις ην ανετέθη η προμήθεια Επιτροπή ενεργεί ως εάν επρόκειτο περί προμηθείας ενεργουμένης δια Τελωνειακήν Αρχήν της αρμοδιότητός της δυναμένη να μεριμνήση και περαιτέρω δια την αποστολήν των προμηθευομένων ειδών εις τας δι’ ας προορίζονται Τελωνειακάς Αρχάς, επί τη καταβολή των αναγκαίων δαπανών μεταφοράς, κλπ., εκ των εις την διάθεσίν της πιστώσεων. Ο Υπουργός των Οικονομικών εντελλόμενος κατά τ’ ανωτέρω ευρείαν προμήθειαν θέτει εις την διάθεσιν της ορισθείσης Επιτροπής το αναγκαιούν χρηματικόν ποσόν εκ των παρ’ αυτώ πιστώσεων του άρθρ. 11 του Α.Ν. 1032/1946. Άρθρον 8. 1.Περί της αναλήψεως υπό του εργολάβου ή του προμηθευτού της κατασκευής του έργου ή της εκτελέσεως της προμηθείας συντάσσεται συμφωνητικόν μεταξύ αυτού και της Επιτροπής εις το οποίον ορίζονται λεπτομερώς και οι όροι της εκτελέσεως. 2.Εις τον αναλαβόντα την εκτέλεσιν του έργου εργολάβον δύναται η Επιτροπή κατόπιν ιδίας αποφάσεως αυτής, να καταβάλη μέρος της εγκριθείσης δαπάνης επί τη βάσει προσωρινής αποδείξεως αυτού. Το καταβαλλόμενον ποσόν εν ουδεμιά περιπτώσει επιτρέπεται να υπερβαίνη την αξίαν του μέχρι της ημέρας της καταβολής εκτελεσθέντος τμήματος του έργου κατά την πιστοποίησιν του επιβλέποντος μηχανικού τεθεωρημένην υπό του Νομομηχανικού.